text: I dette første kapitel kan du lære at lave din XHTML side. Du behøver ikke at være online når du laver din hjemmeside.
  Hvad er HTML?
  HTML er det 'sprog' browseren bruger og er en del af alle sider på Internettet. Det kan bruges til at præsentere materiale. Hvis du vil se HTML koden til den side du er på lige nu skal du i Firefox trykke: Vis &gt; Kildekoden eller Ctrl+U. I Internet Explorer skal du trykke: Vis &gt; Kilde. (Der kan være enkelte sider som Internet Explorer ikke kan tage.) Lige nu giver det du ser ikke meget mening, men det er et godt redskab at kende.
  Lav siden.
  Gem som.
  Det første du skal gøre for at lave din side er at åbne din tekst-editor (Sådan åbner du Notesbog: Tryk Start &gt; Programmer &gt; Tilbehør &gt; Notesbog eller Start &gt; Kør og skriv Notepad). Før vi skriver noget i dokumentet gemmer vi lige: Tryk Filer &gt; Gem som (og ikke gem). Først skal du vælge hvor du vil gemme dit dokument, det skal selvfølgelig være et sted du kan huske og helst en tom mappe. Nu skal du skrive navnet på filen, her er det meget vigtigt at du giver den fil typen html (hvis din side f.eks. skal hedde "links" skal du skrive links.html). Når du gemmer fra nu af skal du bare trykke gem.
  Hvis du ikke bruger Windows.
  Sidder du lige nu foran din Mac og græder så hold op. For som Mac-bruger skal du bare bruge "Simple Text" istedefor Notesbog. Linux-brugere kan f.eks. bruge "Kate" som er med KDE som også er udmærket.
  &lt;html&gt;.
  Nu skal vi så rigtigt lave noget html.
  På din side skriv: